CELEX: 62009CN0137
Language: sk
Date: 2009-04-15 00:00:00
Title: Vec C-137/09: Návrh na začatie prejudiciálneho konania, ktorý podal Raad van State (Holandsko) 15. apríla 2009 — 1. M.M. Josemans a 2. Burgemeester van Maastricht

20.6.2009   
            
            
               SK
            
            
               Úradný vestník Európskej únie
            
            
               C 141/32
            
         Návrh na začatie prejudiciálneho konania, ktorý podal Raad van State (Holandsko) 15. apríla 2009 — 1. M.M. Josemans a 2. Burgemeester van Maastricht
   (Vec C-137/09)
   2009/C 141/57
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Raad van State
   
      Účastníci konania pred vnútroštátnym súdom
   
   
               Navrhovatelia
            
            
               :
            
            
               
                           1.
                        
                        
                           M.M. Josemans
                        
                     
                           2.
                        
                        
                           Burgemeester van Maastricht
                        
                     
         
      Prejudiciálne otázky
   
   
               1.
            
            
               Vzťahuje sa na právnu úpravu, o akú ide v prejednávanej veci, o prístupe nerezidentov do coffeeshopov, úplne alebo čiastočne Zmluva ES, a osobitne voľný pohyb tovaru alebo sloboda poskytovania služieb, alebo aj zásada zákazu diskriminácie podľa článku 12 ES v spojení s článkom 18 ES?
            
         
               2.
            
            
               Ak sa ustanovenia Zmluvy ES o voľnom pohybe tovaru alebo slobodnom poskytovaní služieb uplatňujú, je zákaz umožniť nerezidentom prístup do coffeeshopov správny a primeraný prostriedok na obmedzenie drogovej turistiky a škodlivých vplyvov, ktoré sú s ňou spojené?
            
         
               3.
            
            
               Uplatňuje sa zákaz diskriminácie medzi občanmi na základe štátnej príslušnosti, ktorý je uvedený v článku 12 ES v spojení s článkom 18 ES, na právnu úpravu o prístupe nerezidentov do coffeeshopov, ak sa ustanovenia Zmluvy ES o voľnom pohybe tovaru a o slobodnom poskytovaní služieb neuplatňujú?
            
         
               4.
            
            
               Ak je tomu tak, je v tejto súvislosti nepriamo vykonané rozdielne zaobchádzanie s rezidentmi a nerezidentmi odôvodnené a je zákaz umožniť nerezidentom prístup do coffeeshopov správny a primeraný prostriedok na obmedzenie drogovej turistiky a škodlivých účinkov, ktoré sú s ňou spojené?